GEWIGSTOENAME EN MEDIKASIE | Health24
Posted by: HEILA | 2008/05/20
GEWIGSTOENAME EN MEDIKASIE
Ek weet nie meer wat om te doen om gewig te verloor nie. Het al die gesonde diete gevolg, weigh less, dieetkundige ens. Agv gereelde angsaanvalle en depressie, was ek afgelope drie jaar op Cipralex soggens en Trepiline saans. Medikasie nou deur psigiater verander na Cymbalta soggens en Molipaxin saans. Het binne eerste week van verandering 3 kg opgetel (17 kg oor tydperk van 3 jaar). Is daar enige raad oor hoe om gewig te verloor. Is lankal nie meer net matig oorgewig nie. Verloor nooit meer as 2kg op enige dieet nie. Of moet ek nou maar aanvaar dis medikasie en ophou probeer gewig verloor. Stap saans vir oefening of trap oefenfiets alternatiewelik.
Dit is ongelukkig 'n feit dat depressie op sy eie, óf dramatiese gewigstoename, óf gewigsverlies kan veroorsaak, en dat sommige van die medikasies wat vir die behandeling van depressie gebruik word, presies dieselfde reaksies kan veroorsaak by pasiënte. Dit is almal individuele reaksies. Ek het jou medikasies nageslaan in my kopie van MIMS en vir Cipralex word niks genoem oor gewigstoename nie. Trepiline en Cymbalta noem albei gewigsverlies en gewigstoename as newe-effekte en Molipaxin meld gewigsverlies as 'n newe-effek. Ek sou dus aflei dat jou neiging om gewig aan te sit moontlik verband hou met jou depressie self en nie die medikasies nie. Ek sal aanraai dat jy na jou dieetkundige terugkeer en 'n lae-vet, lae-GI dieet probeer. Hou aan met die oefening want dit help nie net vir gewigsverlies en -beheer nie, maar ook om depressie teen te werk. Maak seker dat jy elke dag vir 30 min of langer flink stap of inspannend oefen.
Posted by: hanni | 2008/06/11
Ek gebruik Nuzak soggens en Remerin saans en het 18kg (!!!!) opgetel. Was by Weigh Less, en nie eers een cm verloor nie. As ek nie my medikasie gebruik nie is ek hopeloos, buierig, huilerig, heeltemal van koers af! Ek het 'n fiets waarop ek elke môre oefen vir 20 min. Nou maak my gewig my nog meer depresief.